Tatjana Salmre

Tatjana Salmre (aastani 1945 Tatjana Holmogorova; 18. detsember 1921 – 19. märts 2013) oli Eesti sisearhitekt, kujunduskunstnik ja akvarellist.

Ta lõpetas aastal 1939 Moskva 346. Keskkooli, õppis aastatel 1939–1945 Moskva Arhitektuuriinstituudis ja aastast 1948 Tallinna Riiklikus Tarbekunsti Instituudis, lõpetas aastal 1952 Eesti Riikliku Kunstiinstituudi ruumikujunduse erialal.

Ta töötas aastatel 1945–1948 Tallinnas Arhitektuuri Valitsuse projekteerimisbüroos arhitektina ja aastatel 1963–1990 Eesti NSV Kunstifondi Tallinna Kombinaadi "Ars" kujundustööde ateljee kunstilise juhina.

Ta on kavandanud interjööre ja mööblit (1950. aastail Leningradi A. Popovi nimelisele muuseumile ja Pihkva kunstimuuseumile). Ta on kujundanud näitusi, sealhulgas rahvusvahelisi. Ta on loonud ka akvarelle.

 Kirjandus 
 Eesti kunsti ja arhitektuuri biograafiline leksikon. Tallinn 1996
 Sirp 25. märts 2013. Lk. 12 (Nekroloog)

Kategooria:Eesti sisearhitektid
Kategooria:Eesti maalikunstnikud
Kategooria:Eesti Kunstiakadeemia vilistlased
Kategooria:Metsakalmistule maetud
Kategooria:Sündinud 1921
Kategooria:Surnud 2013